**Javna agencija za knjigo Republike Slovenije** na podlagi Zakona o Javni agenciji za knjigo Republike Slovenije (Uradni list RS, št. 112/07, 40/12 – ZUJF in 63/13), Zakona o uresničevanju javnega interesa za kulturo (Uradni list RS, št. 77/07 – UPB, 56/08, 4/10, 20/11 in 111/13, 68/16, 61/17, 21/18 – ZnOrg, 3/22-ZDeb in 105/2022-ZZNŠPP), Pravilnika o izvedbi postopkov javnega poziva in javnega razpisa s področja knjige (Uradni list RS, št. 107/15) ter Pravilnika o strokovnih komisijah Javne agencije za knjigo Republike Slovenije (Uradni list RS, št. 62/18) **objavlja**

**Javni dvoletni razpis za sofinanciranje javnih kulturnih dejavnosti v knjigarnah**

**za obdobje 2024–2025**

(v nadaljevanju: JR1–KG–2024–2025)

**1. Naziv in sedež naročnika**

Javna agencija za knjigo Republike Slovenije, Metelkova 2b, Ljubljana (v nadaljevanju: JAK).

**2. Predmet in področje javnega razpisa**

Predmet javnega razpisa JR1–KG–2024–2025 je sofinanciranje javnih kulturnih dejavnosti, ki jih izvajajo knjigarne za obdobje 2024–2025 (dvoletno sofinanciranje javnih kulturnih dejavnosti v knjigarnah).

Pojem »knjigarna« se na tem razpisu opredeljuje kot zidana ustanova/prostor ali trgovina**,** ki je registrirana za izvajanje knjigotrške dejavnosti v Republiki Sloveniji in/ali zamejstvu, njena dejavnost je prodaja knjig in revij, ob tem pa izvaja javne kulturne dejavnosti oziroma dogodke.

Predmet tega razpisa niso spletne knjigarne in njihove kulturne dejavnosti na spletnih portalih.

V razpisu uporabljeni in zapisani izrazi v slovnični obliki za moški spol se uporabljajo kot nevtralni.

**3. Cilj javnega razpisa**

Cilji javnega razpisa JR1–KG–2024–2025 so:

* večanje dostopnosti knjižne ponudbe in prodaje kakovostnih knjig in revij,
* vključevanje slovenskih avtorjev in strokovnjakov ter promocija njihovega dela na kulturnih dogodkih v knjigarnah,
* vključevanje mladih v soustvarjanje javnih kulturnih programov v knjigarni;
* obogatitev vsebine knjigarn z dogodki in drugimi, s knjigo povezanimi aktivnostmi, vključno s prodajno-promocijskimi akcijami, ki so povezane s knjižno in z revijalno produkcijo,
* spodbujanje strokovnosti knjigarjev in krepitev njihovih veščin za aktivno obravnavo obiskovalcev knjigarne in kupcev knjig,
* zagotavljanje stalne visoke dostopnosti subvencioniranih knjig in revij v slovenščini na celotnem področju Slovenije in/ali v zamejstvu (krepitev knjigotrštva v javnem interesu),
* večanje pomena knjigarn v javnem življenju lokalnega okolja.

**4. Vsebinska opredelitev področja javnega razpisa in pomen izrazov**

**4.1 Vsebinska opredelitev področja javnega razpisa**

JAK bo na javnem razpisu JR1–KG–2024–2025 izbrala prijavitelje, ki v okviru svoje knjigotrške dejavnosti kontinuirano izvajajo promocijo knjižnih del in avtorjev, bralne kulture in književne ustvarjalnosti, si prizadevajo za uveljavitev knjigarn v lokalnem okolju kot prostorov srečevanj in knjižnih nakupov ter aktivno nagovarjajo potencialne kupce in obiskovalce, ki omogočajo široko javno dostopnost kakovostnih knjig in revij s področij leposlovja in humanistike, pri čemer vključujejo ustrezen obseg najkvalitetnejše subvencionirane knjižne in revijalne produkcije ter s svojo dejavnostjo promovirajo in uveljavljajo kulturo kupovanja kvalitetnih knjig in revij.

Prednostne usmeritve:

* vključevanje kakovostnih in izvirnih avtorjev, avtorskih skupin ter ostalih izvajalcev;
* izvirnost in ustvarjalnost v pristopu in izvedbi;
* vključevanje mladih v soustvarjanje javnih kulturnih programov v knjigarni;
* obogatitev vsebine knjigarn s posebnimi prodajno-promocijskimi akcij za nakupovanje knjig in revij ter spodbujanje branja vseh generacij;
* medgeneracijsko sodelovanje.

**4.2 Pomen izrazov**

**Javne kulturne dejavnosti v knjigarni** so po vsebini, zasnovi in obsegu niz dogodkov in/ali aktivnosti, ki kontinuirano potekajo skozi vse leto v prostorih prijaviteljeve knjigarne. So v celoti in v svojih delih dostopne javnosti in bodo izvedene v obdobju 2024–2025.

**Dogodek** je konkretna aktivnost v knjigarni, enovita prireditev v kraju in času.

**Soorganizacija** je sodelovanje več organizacij ali izvajalcev v pripravi in izvedbi javne kulturne dejavnosti v knjigarni, pri čemer morajo biti iz dokumentacije o sodelovanju razvidna razmerja, delitev stroškov itd. med prijaviteljem in drugimi soorganizatorji javne kulturne dejavnosti v knjigarni. Odgovornost za izvedbo javne kulturne dejavnosti v knjigarni vedno nosi prijavitelj.

**Nefinančni vložki** javne kulturne dejavnosti v knjigarni so vložki, ki ne potekajo kot finančni transfer preko računa prijavitelja (prostovoljstvo, »in-kind vložki«, sodelovanje z materialno-tehničnimi sredstvi, neposredni finančni vložki soorganizatorjev, ki niso strošek prijavitelja, ipd.), zato se ne obravnavajo kot finančni odhodek prijavitelja, se pa lahko ovrednotijo na strani prihodkov.

**Prostovoljsko delo** je delo, ki ga posameznik po svoji svobodni volji in brez pričakovanja plačila ali neposrednih ali posrednih materialnih koristi zase opravlja v dobro drugih ali v splošno korist in se izvaja skladno z določbami Zakona o prostovoljstvu (Uradni list RS, št. 10/11, 16/11 – popr. in 82/15).

**Upravičene osebe** so pravne osebe zasebnega ali javnega prava, registrirane za izvajanje knjigotrške dejavnosti v Republiki Sloveniji in/ali zamejstvu;

**5. Okvirna vrednost javnega razpisa, obdobje sofinanciranja, izvedba postopka dvoletnega sofinanciranja, obdobje za porabo sredstev ter sprememba, prekinitev ali odstop od sofinanciranja**

**5.1 Okvirna vrednost javnega razpisa**

Na javnem razpisu JR1–KG–2024–2025 bodo izbrani prijavitelji dodeljena sredstva prejeli za sofinanciranje javnih kulturnih dejavnosti v knjigarni, ki bodo izvedene v letih **2024** in **2025**.

Višina sredstev za sofinanciranje javnih kulturnih dejavnosti v knjigarni bo določena za dvoletno obdobje, a za vsako leto posebej, in sicer v odločbi in s pogodbo za obdobje 2024–2025.

Okvirna vrednost javnega razpisa za obdobje 2024–2025 znaša predvidoma skupaj 300.000 EUR oziroma 150.000 EUR letno.

Sredstva, dodeljena v okviru tega razpisa, morajo biti porabljena v obdobju 2024–2025 oz. v plačilnih rokih, kot jih bo določal veljavni zakon o izvrševanju proračuna Republike Slovenije ter pogodba o sofinanciranju kulturnih dejavnosti izbrane knjigarne.

JAK si pridržuje pravico, da ne razdeli vseh okvirno določenih sredstev tega javnega razpisa.

**5.2 Izvedba postopkov dvoletnega sofinanciranja**

JAK bo v prvi fazi izvedbe javnega razpisa JR1–KG–2024–2025 preverila izpolnjevanje razpisnih pogojev prijaviteljev, v drugi fazi bo pristojna strokovna komisija vloge prijaviteljev ovrednotila po razpisnih kriterijih, na podlagi česar bo JAK izdala odločbe o sofinanciranju javnih kulturnih dejavnosti v izbranih knjigarnah za obdobje 2024–2025 ter z izbranimi izvajalci javnih kulturnih dejavnosti v knjigarnah sklenila pogodbe za obdobje 2024–2025.

Izvajalec mora sofinancirane javne kulturne dejavnosti v knjigarni za obdobje 2024–2025 izvesti najkasneje do konca leta 2024 za leto 2024 in do konca leta 2025 za leto 2025.

**5.3 Sprememba, prekinitev** **ali odstop od sofinanciranja****, vračilo javnih sredstev**

Izvajalec mora vse obdobje trajanja razpisa (2024–2025) izpolnjevati vse razpisne pogoje ter uspešno zaključiti letno izvedbo javnih kulturnih dejavnosti v knjigarni.

V primeru objektivnih sprememb, ki vplivajo na pogodbeno razmerje, bodo lahko z izvajalcem sklenjena usklajevanja s pristojno službo JAK (manjše spremembe – do 30 % zmanjšanje vsebinskega ali finančnega obsega) ali s pristojno strokovno komisijo in z dodatki k pogodbi (večje spremembe – nad 30 % zmanjšanje vsebinskega ali finančnega obsega), kjer bo lahko določen dokončen obseg javnih kulturnih dejavnosti v knjigarni in dokončna višina sredstev v posamičnem letu ter opredeljene morebitne druge spremembe, vezane na izvedbo javnih kulturnih dejavnosti v knjigarni.

V kolikor izvajalec prekine ali odstopi od izvajanja javnih kulturnih dejavnosti v knjigarni v prvem letu financiranja (2024), je njegova prekinitev oz. njegov odstop dokončen in v drugem letu (2025) ni upravičen do sofinanciranja s strani JAK.

V kolikor izvajalec prekine ali odstopi od izvajanja javnih kulturnih dejavnosti v knjigarni, je njegova prekinitev oz. njegov odstop dokončen in v prihodnjem letu ni upravičen do sofinanciranja s strani JAK.

Izvajalec mora vrniti ustrezen delež javnih sredstev, za katera ne more dokazati, da jih je namensko uporabil v času, ko je izvajal sofinancirane javne kulturne dejavnosti v knjigarni v skladu s tem javnim razpisom in veljavnimi zakonskimi predpisi.

Če JAK na podlagi rednega ali izrednega nadzora sofinanciranja ugotovi, da javne kulturne dejavnosti v izbrani knjigarni v celoti ali delno niso bile izvedene, da je bila njihova izvedba neskladna z vlogo ali pogodbo, pomanjkljiva ali na neustrezni ravni, da se dejanski stroški izvedbe razlikujejo od navedenih v prijavni dokumentaciji oziroma sklenjeni pogodbi o sofinanciranju, ali da prijavitelj ni upošteval v pogodbi določenih drugih obveznosti, bo JAK zahtevala delno ali celotno vračilo že izplačanih sredstev z zakonitimi obrestmi, pri čemer se nemudoma prekine sofinanciranje na javnem razpisu JR1–KG–2024–2025.

Če se v času izvedbe postopkov tega javnega razpisa obseg sredstev, ki je v državnem proračunu namenjen za sofinanciranje JAK, zmanjša do takšne mere, da ne zagotavlja izpolnitve ciljev razpisa, lahko JAK postopek razpisa ustavi, v primeru že izdanih odločb izda nadomestne odločbe, s katerimi ustrezno spremeni odločitev o sofinanciranju oziroma spremeni ali prekine že sklenjene pogodbe o sofinanciranju.

Vsa tveganja pri izvajanju javnih kulturnih dejavnosti v knjigarni pred izdajo odločbe in podpisom pogodbe o sofinanciranju nosi izvajalec.

**6. Upravičeni in** **neupravičeni stroški, pomen izrazov stroškov, finančna uravnoteženost in celotna vrednost izvajanja javnih kulturnih dejavnosti v knjigarni**

Vloga mora vključevati načrtovano finančno konstrukcijo, ki prikazuje vse prihodke in odhodke, nujno potrebne za izvedbo prijavljenih javnih kulturnih dejavnosti v knjigarni. Predstavljena finančna konstrukcija mora biti uravnotežena (prihodki = odhodki) in dovolj podrobna, da omogoča identifikacijo, spremljavo in nadzor izvajanja javnih kulturnih dejavnosti v knjigarni.

Upravičeni stroški za sofinanciranje s strani JAK so tisti stroški, ki:

* izhajajo iz predmeta pogodbe,
* so nujno potrebni za kakovostno izvedbo (so)financiranih javnih kulturnih dejavnosti v knjigarni in so vezani na njihovo izvedbo,
* nastanejo izključno za namen realizacije (so)financiranega javnih kulturnih dejavnosti v knjigarni in se lahko v celoti pripišejo tem kulturnim dejavnostim,
* so opredeljeni v prijavi prijavitelja,
* so razumni in utemeljeni ter skladni z načeli dobrega finančnega poslovanja, zlasti glede cenovne primernosti in stroškovne učinkovitosti,
* so dejansko nastali prijavitelju/izvajalcu,
* temeljijo na verodostojnih knjigovodskih in drugih listinah, so evidentirani na računih prijavitelja/izvajalca v skladu z veljavnimi računovodskimi načeli in so opredeljeni v skladu z zahtevami obstoječe zakonodaje,
* so izkazani s preverljivimi dokazili (računi, pogodbe, potrdila o izvedenih plačilih in druga obračunska dokumentacija),
* niso in ne bodo sočasno financirani od drugih sofinancerjev javnih kulturnih dejavnosti v knjigarni (dvojno financiranje).

Donacije, druge nefinančne prihodke in nefinančne vložke soorganizatorjev, ki povečujejo skupno vrednost javnih kulturnih dejavnosti v knjigarni, je potrebno napovedati v prijavi.

Kot upravičeni stroški se priznajo vrednosti stroškov, izkazane na računu, vendar brez obračunanega davka na dodano vrednost (DDV). Upošteva se neto vrednost računa, razen v primeru, ko prijavitelj ne more odbiti celotnega DDV. V tem primeru se kot strošek prizna tudi del DDV, ki si ga prijavitelj ne more povrniti (Zakon o davku na dodano vrednost, Uradni list RS, št. 13/11 in nasl.).

JAK sofinancira le upravičene stroške, ki so nastali od 1. 1. 2024 dalje, razen stroškov morebitnega odkupa avtorskih pravic v sklopu prijavljenih dejavnosti.

Če bo JAK ugotovila, da je upravičenec prejel sredstva oziroma so mu bila odobrena za iste javne kulturne dejavnosti in isti namen tudi iz drugih virov, se pogodba o sofinanciranju razdre, JAK pa od prijavitelja zahteva povrnitev vseh neupravičeno prejetih sredstev s pripadajočimi obrestmi od dneva nakazila do dneva vračila sredstev.

Prijavitelj javnih kulturnih dejavnosti v knjigarni, ki bo izbran v sofinanciranje, in s katerim bo sklenjena pogodba o financiranju in izvedbi javnih kulturnih dejavnosti v knjigarni, bo moral vse upravičene stroške, ki jih bo uveljavljal v okviru zahtevka za izplačilo in končnega vsebinskega in finančnega poročila, izkazati z dokazili o nastanku stroška in dokazili o plačilu stroška (potrdila o izvedenih plačilih).

**6.1 Upravičeni stroški izvajanja javnih kulturnih dejavnosti v knjigarni**

Sklop A: **programsko-materialni stroški** (stroški nastopajočih in stroški promocije javnih kulturnih dejavnosti v knjigarni; stroški avtorskega dela za avtorje, moderatorje, prevajalce, urednike, lektorje, potni stroški in nastanitev nastopajočih, oglaševanje in tiskovine, nakup opreme, ki je izključno povezana z izvajanjem javnih kulturnih dejavnosti v knjigarni, ipd.);

Sklop B: **stroški dela zaposlenih** **in/ali strokovnih pogodbenih delavcev** (plače, plačila po pogodbi ipd., pri čemer je zaprošeni strošek sklopa B omejen na največ 50 % celotnega zaprošenega zneska – subvencije)

Sklop C: **splošni stroški delovanja** (najemnine prostorov, varovanje, računovodstvo, pisarniški material, ogrevanje, elektrika, voda, telefon ipd.)

**6.1.1 Dokazila o nastanku upravičenih stroškov**

Kot dokazila o nastanku upravičenega stroška je potrebno priložiti:

* **pri stroških avtorskega dela**: seznam ter kopije sklenjenih avtorskih ali drugih pogodb,
* pri stroških drugih storitev, ki so neposredno povezane z izvedenimi javnimi kulturnimi dejavnostmi v knjigarni (**programsko-materialni stroški, splošni stroški delovanja)**: kopije računov ali pogodb, iz katerih je jasno razviden namen stroška,
* **pri** **stroških dela zaposlenih** **in/ali strokovnih pogodbenih delavcev:** poimenski seznam zaposlenih in/ali strokovnih pogodbenih delavcev v povezavi z uveljavljanjem stroška dela s sofinanciranimi javnimi kulturnimi dejavnostmi v knjigarni ter navesti ustrezen delež ali višino uveljavljanja takega stroška.

**6.1.2 Potrdila o plačilu upravičenih stroškov**

Kot potrdila o izvedenih plačilih štejejo:

* **pri** **stroških dela zaposlenih** **in/ali strokovnih pogodbenih delavcev:** izpiski bančnih transakcijskih računov, iz katerih so razvidna nakazila plač zaposlenim in/ali plačila strokovnim pogodbenim delavcem, ter potrdila o plačilu davkov in prispevkov,
* pri stroških drugih storitev, ki so neposredno povezane z izvedenimi javnimi kulturnimi dejavnostmi v knjigarni (**programsko-materialni, stroški splošni stroški delovanja**): izpiski bančnih transakcijskih računov, iz katerih so razvidna plačila računov in nakazila avtorskih honorarjev skupaj z davki in prispevki ter druga ustrezna potrdila o izvedenih plačilih.

Za vsak strošek, pri katerem JAK ob pregledu zahtevka za izplačilo ne najde neposredne povezave med nastankom stroška in izvedbo javnih kulturnih dejavnosti v knjigarni, oziroma če ugotovi, da nastali strošek ni povezan z izvedbo prijavljenih javnih kulturnih dejavnosti ne glede na to, ali ta dejansko obstaja, lahko JAK od prejemnika sredstev zahteva dodatna pojasnila ali izjave, ki dokazujejo nastanek stroška za izvedbo javne kulturne dejavnosti.

**6.2 Neupravičeni stroški izvajanja javnih kulturnih dejavnosti v knjigarni:**

* nakup opreme, ki ni povezana z izvajanjem javnih kulturnih dejavnosti v knjigarni,
* stroški investicij infrastrukture izvajalca javnih kulturnih dejavnosti v knjigarni,
* stroški reprezentance (pogostitve na dogodkih ipd.),
* alkoholne pijače, tobačni izdelki.

**6.3 Pomen izrazov stroškov**

**Programsko-materialni stroški** so stroški, nastali z izvedbo javnih kulturnih dejavnosti v knjigarni, vključno z avtorskimi honorarji in stroški za redno strokovno pogodbeno sodelovanje. Redno strokovno pogodbeno sodelovanje presega čas trajanja izvedbe javnih kulturnih dejavnosti v knjigarni oziroma izkazuje vezanost na izvajanje javnih kulturnih dejavnosti v knjigarni.

**Splošni stroški delovanja** so stroški delovanja izvajalca javnih kulturnih dejavnosti v knjigarni, ki se jih ne da vezati le na izvedbo javnih kulturnih dejavnosti v knjigarni (npr. najemnine prostorov, varovanje, računovodstvo, pisarniški material, ogrevanje, elektrika, voda, telefon …) in so nujni za izvajanje javnih kulturnih dejavnosti v knjigarni, ki so podprte v okviru razpisa. Izvajalci niso upravičeni do stroškov investicijskega vzdrževanja.

**Stroški nakupa opreme** so stroški, nastali za nakup opreme, ki je nujno potrebna za izvedbo javnih kulturnih dejavnosti v knjigarni.

**Stroški dela** **zaposlenih** **in/ali strokovnih pogodbenih delavcev** so stroški, nastali z izplačilom dohodka osebam, ki imajo z izvajalcem javnih kulturnih dejavnosti v knjigarni sklenjeno delovno razmerje na podlagi pogodbe o zaposlitvi in/ali pogodbo o strokovnem delu za najmanj šest (6) mesecev.

**6.4 Finančna uravnoteženost in celotna vrednost prijavljenih javnih kulturnih dejavnosti v knjigarni**

**Finančna uravnoteženost** pomeni uravnoteženost upravičenih stroškov prijavljenih javnih kulturnih dejavnosti v knjigarni z njegovim obsegom in vsebino zlasti glede cenovne primernosti in stroškovne učinkovitosti.

**Celotna vrednost javnih kulturnih dejavnosti v knjigarni** obsega vse načrtovane odhodke:

* upravičeni stroški – sklop A, sklop B, sklop C,
* neupravičeni/drugi stroški – sklop D.

**7. Pogoji za sodelovanje na javnem razpisu** **JR1–KG–2024–2025**

**7.1 Razpisni pogoji**

Prijavitelji morajo izpolnjevati naslednje razpisne pogoje:

* da so registrirani za izvajanje knjigotrške dejavnosti v Republiki Sloveniji in/ali zamejstvu;
* da imajo kontinuirano vsaj enega redno zaposlenega strokovnega delavca (Priloga 2: dokazilo – priložena kopija pogodbe o delu ali zaposlitvi, veljavna na datum prijave na razpis) oziroma imajo najmanj enega (1) rednega strokovnega pogodbenega sodelavca (Priloga 2: dokazilo – priložena kopija pogodbe za najmanj šest (6) mesecev, veljavna na datum prijave na razpis);
* da v primeru, ko so bili izbrani v sofinanciranje na razpisih Ministrstva za kulturo RS, drugih ministrstev, lokalnih skupnosti ter razpisih EU, na tem razpisu ne morejo biti sofinancirani z istimi upravičenimi stroški – prepoved dvojnega financiranja istih stroškov;
* da imajo izpolnjene vse pogodbene obveznosti oziroma urejena medsebojna razmerja z JAK, v kolikor so v obdobju 2022–2023 že sodelovali z JAK na razpisu JR1–KG–2022–2023 (podlaga ugotovitev izpolnjevanja pogodbenih obveznosti je dokumentacija JAK); ta pogoj ne velja za nove prijavitelje;
* da za iste javne kulturne dejavnosti v knjigarni (v celoti ali delu) poda vlogo le en prijavitelj;
* da posamezni prijavitelj prijavlja največ štiri (4) vloge;
* za splošne knjigarne velja, da za obdobje 2024–2025 prijavljajo izvedbo najmanj osem (8) različnih dogodkov s področja razpisa v sodelovanju z najmanj petimi (5) različnimi založbami na leto, od teh najmanj pet (5) dogodkov s slovenskimi knjižnimi avtorji na leto, pri čemer so izvzete novinarske konference ob izidu knjižnih ali revijalnih del ter kreativne delavnice, ki niso neposredno povezane s knjigo oz. njenim avtorjem;
* za specializirane knjigarne velja, da za obdobje 2024–2025 prijavljajo izvedbo osmih (8) različnih dogodkov s področja razpisa na leto, pri čemer so izvzete novinarske konference ob izidu knjižnih ali revijalnih del ter kreativne delavnice, ki niso neposredno povezane s knjigo oz. njenim avtorjem;
* da pri prijavi upoštevajo cilje razpisnega področja skladno s 3. točko besedila razpisa, vsebinske opredelitve skladno s 4. točko besedila razpisa in upravičene stroške, navedene v 6. točki besedila razpisa JR1–KG–2022–2023;
* da pri finančni opredelitvi stroškov javnih kulturnih dejavnosti v knjigarni upoštevajo določila o najnižjih avtorskih honorarjih iz točke 7.2 besedila tega razpisa in stroške avtorskih honorarjev navajajo številčno natančno (npr. 6 x 150 EUR) ali poimensko;
* da zaprošeni znesek za sofinanciranje javnih kulturnih dejavnosti v knjigarni ne presega sedemdeset (70) odstotkov vrednosti upravičenih stroškov in hkrati ne presega 15.000 EUR na letni ravni;
* da je vlogo podala upravičena oseba, da je bila vloga oddana pravočasno in skladno z navodilom o oddaji vloge iz 10., 11. in 13. točke besedila tega razpisa;
* da je vloga v celoti napisana v slovenskem jeziku, vključno z vsemi naslovi prijavljeni javnih kulturnih dejavnosti v knjigarni (dogodkov).

Prijavitelj poda izjavo o izpolnjevanju razpisnih pogojev v predpisanem prijavnem obrazcu. Če JAK naknadno zahteva izvirnike potrdil o izpolnjevanju razpisnih pogojev po posameznih alinejah, jih mora prijavitelj dostaviti v zahtevanem roku.

**7. 2 Določitev najnižjih izplačanih avtorskih honorarjev pri izvedbi sofinanciranih javnih kulturnih dejavnosti v knjigarni**

Prijavitelj mora pri načrtovanju in izvedbi sofinanciranih javnih kulturnih dejavnost v knjigarni upoštevati naslednje izhodiščne vrednosti:

* da bo za nastop avtorja izplačal avtorski honorar v višini najmanj 150 EUR bruto, če pa v okviru enega dogodka nastopijo trije (3) ali več avtorjev hkrati, se lahko izhodiščni avtorski honorar za posamičnega avtorja zniža za največ 30 odstotkov, enako velja tudi za primer, če nastop avtorja traja manj kot 20 minut.

**8. Kriteriji in merila za ocenjevanje vlog**

|  |  |  |
| --- | --- | --- |
|  | **Kriteriji in merila** | **Točke** |
| 1. **REFERENCE PRIJAVITELJA IN USTVARJALCEV** | | |
| **1a** | Reference prijavitelja (opis in predstavitev prijavitelja s poudarkom na obdobju 2022–2023, ki vključuje: kakovost, odmevnost, obiskanost in izvedbo posebnih prodajno-promocijskih aktivnostih v knjigarn; obseg redne promocije knjigarne za doseg kupcev in obiskovalcev knjigarne ter razvoj občinstva knjigarne)  *Merila: vrhunske reference: 8–10 točk, povprečne reference: 4–7 točk, osnovne reference: 0–3 točke* | 10 |
| **1b** | Reference vključenih avtorjev in strokovnjakov (prepoznavnost, uveljavljenost in vključenost avtorjev/strokovnjakov v javne kulturne dejavnosti v knjigarni)  *Merila: vrhunske reference: 5 točk, povprečne reference: 3–4 točke, osnovne reference: 0–2 točki* | 5 |
| **1c** | Prednostni kriterij: pravočasnost in natančnost izvedenih aktivnosti v skladu z določili pogodbe v preteklem sofinanciranem obdobju (2022–2023)  *Merila: pretekli (sofinancirani) prijavitelji: uspešno sodelovanje: 1 točka,*  *pretekli (sofinancirani) prijavitelji: manj- ali neuspešno sodelovanje: 0 točk, novi prijavitelji: 0 točk* | 1 |
| 1. **VSEBINSKA ZAOKROŽENOST IN KAKOVOST PRIJAVLJENIH**   **KULTURNIH DEJAVNOSTI** | | |
| **2a** | Vsebinska zaokroženost in kakovost javnih kulturnih dejavnosti v knjigarni (inovativen in celosten program kulturnih dejavnosti oz. dogodkov v knjigarni in druge, s knjigo povezane aktivnosti; pomen za razvoj področja knjigotrštva glede na opredeljene cilje in namen, naveden v razpisu. Izkazovanje kakovostnega strokovnega pristopa in osredotočenost na ciljne skupine. Učinki so zastavljeni jasno, sledijo visokim standardom, so uresničljivi in merljivi. Kulturne dejavnosti v knjigarni so pomembne za večanje dostopnosti knjižne ponudbe in prodaje kakovostnih knjig in revij v Sloveniji in/ali zamejstvu ter večajo pomen knjigarn v javnem življenju lokalnega okolja.)  *Merila: vrhunska kakovost: 8–10 točk, povprečna kakovost: 4–7 točk, osnovna kakovost: 0–3 točke* | 10 |
| **2b** | Organizacijska in produkcijska zahtevnost prijavljenih javnih kulturnih dejavnosti v knjigarni (število sodelujočih, prostor izvedbe, priprave na izvedbo, čas priprave, kadrovski in materialni pogoji za izvedbo)  *Merila: vrhunska organizacija in zahtevnost: 5 točk, povprečna organizacija in zahtevnost: 3–4 točke, osnovna organizacija in zahtevnost: 0–2 točki* | 5 |
| 1. **DOSTOPNOST PRIJAVLJENEGA PROGRAMA** | | |
| **3a** | Akcijski načrt promocijskih aktivnosti knjigarne (aktivnosti za informiranje javnosti, opredelitev ciljnih skupin in orodij za njihovo doseganje, zagotavljanje visoke dostopnosti, vključevanje in povezovanje z drugimi deležniki, inovativnost pri izvedbi promocijskih aktivnosti, razvoj občinstva.)  *Merila: vrhunski načrt, opredeljenost ciljnih skupin, dostopnost in inovativnost: 8–10 točk, povprečen načrt, opredeljenost ciljnih skupin, dostopnost in inovativnost: 4–7 točk, osnovni načrt, opredeljenost ciljnih skupin, dostopnost in inovativnost: 0–3 točke* | 10 |
| **3b** | Prednostni kriterij: načrt in opis posebnih prodajno-promocijskih akcij v posamičnem koledarskem letu v obdobju 2024–2025  *Merila: načrt posebnih akcij: 1 točka, brez posebnih akcij: 0 točk* | 1 |
| **3c** | Prednostni kriterij: vključevanje mladih v soustvarjanje javnih kulturnih dejavnosti v knjigarni in medgeneracijsko sodelovanje  *Merila: vključenost mladih: 1 točka, medgeneracijsko sodelovanje: 1 točka,*  *ni vključenosti: 0 točk* | 2 |
| 1. **FINANČNA OVREDNOTENOST PRIJAVLJENEGA PROGRAMA** | | |
| **4a** | Natančna razdelanost finančne strukture prijavljenih javnih kulturnih dejavnosti v knjigarni (materialni stroški, avtorski honorarji, potni stroški, stroški nočitev, stroški koproducentov), prihodki in odhodki so uravnoteženi in jasno zapisani/utemeljeni, uresničljivost javnih kulturnih dejavnosti v knjigarni  *Merila: natančno finančno ovrednoten program: 8–10 točk, povprečno finančno ovrednoten program: 4–7 točk, osnovno finančno ovrednoten program: 0–3 točke* | 10 |
| **4b** | Prednostni kriterij: stopnja predvidene finančne soudeležbe prijavitelja z lastnimi in drugimi pridobljenimi sredstvi (razen predvidenih sredstev JAK, odstotek od celote upravičenih stroškov A+B+C)  *Merila: manjša stopnja soudeležbe (31–40 %): 0 točk; višja stopnja soudeležbe (nad 40 %): 1 točka* | 1 |
|  | **Največje možno število točk** | **50** |

**9. Pomen izrazov, uporaba kriterijev in meril ter določitev višine sofinanciranja**

**9.1 Pomen izrazov**

**Reference prijavitelja** pomenijo opis kakovosti, odmevnosti, obiskanost doslej izvedenih aktivnostih na prijavljenem področju; izvedbo posebnih prodajno-promocijskih aktivnostih v knjigarn; obseg redne promocije knjigarne za doseg kupcev in obiskovalcev knjigarne ter širjenje občinstva knjigarne; z dodanimi evalvacijami ali drugimi podatki, ki omogočajo vpogled v izvedene aktivnost prijavitelja.

**Reference vključenih avtorjev in strokovnjakov** pomenijo prepoznavnost, uveljavljenost in vključenost avtorjev/strokovnjakov v javne kulturne dejavnosti v knjigarni; sodelujejo na več lokalnih, regionalnih ali nacionalnih referenčnih dogodkih, so nagrajeni, nominirani ali javno prepoznani avtorji oz. strokovnjaki.

**Vsebinska zaokroženost** pomeni celosten pristop, kontinuirano izvajanje in vzdrževanje kakovosti prijavljenih kulturnih dejavnosti v knjigarni skozi daljše časovno obdobje, najmanj pa v obdobju razpisa. Učinki so zastavljeni jasno, sledijo visokim standardom, so uresničljivi in merljivi. Javne kulturne dejavnosti v knjigarni so pomembne za večanje dostopnosti knjižne ponudbe in prodaje kakovostnih knjig in revij v Sloveniji in/ali zamejstvu ter večajo pomen knjigarn v javnem življenju lokalnega okolja.

**Pojem kakovosti** pomeni raven profesionalne realizacije vsebine, vključno z referencami prijavitelja, vključenimi avtorji, strokovnjaki in drugimi nastopajočimi v javnih kulturnih dejavnostih v knjigarni.

**Organizacijska in produkcijska zahtevnost** pomeni npr. veliko število sodelujočih, specifičen prostor izvedbe, kompleksne priprave na izvedbo, dolg čas priprave ipd. Kadrovski in materialni pogoji so natančno opisani ter realno zadostujejo za kakovostno izvedbo.

**Akcijski načrt promocijskih aktivnosti knjigarne** jasno opredeljuje raznolike in učinkovite komunikacijske kanale, njihov namen in navezavo na točno določene ciljne skupine občinstva. Komunikacijske aktivnosti so inovativne in redne.

Prijavitelj zagotavlja **dostopnost** javnih kulturnih dejavnosti v knjigarni vsej zainteresirani javnosti v živo ali po drugih komunikacijskih kanalih.

**Pojem večanje pomena knjigarn za lokalno okolje** pomeni ponudbo dejavnosti, ki po vsebini in obsegu presegajo obstoječo ponudbo prireditev in prinašajo vsebine v okolja, kjer je pestrost in dostopnost ponudbe manjša ter razvijajo lokalno občinstvo in prostor knjigarne v kulturno središče.

**Pojem razvoj občinstva** opredeljuje pristope k doseganju čim večjega kroga občinstev za obiskovanje dogodkov in nakupovanje knjig in revij v knjigarni, iskanju novih inovativnih poti za ohranjanje občinstva, pridobivanje novega občinstva in raznolikost občinstva ter izboljšanje izkušenj obstoječega in prihodnjega občinstva in poglabljanje odnosov z njim.

**Pojem inovativnost** pomeni izviren pristop, preseganje tradicionalnih praks in poskus uvajanja novih, izpopolnjenih pristopov za doseganje bralcev/poslušalcev/udeležencev.

**Pojem medgeneracijsko sodelovanje** pomeni vključevanje vseh starostnih skupin v javne kulturne dejavnosti v knjigarni in njihovo medsebojno povezovanje.

**Posebne prodajno-promocijske akcije** so konkretno načrtovane aktivnosti, ki jih izvaja knjigarna z namenom izpostavljanja določene tematike pogovora, spodbujanja branja, kupovanja knjig in revij ter nagovarjanja občinstva k udeležbi na dogodkih in/ali obisku knjigarne.

**Finančna ovrednotenost** pomeni natančno razdelanost finančne strukture prijavljenih javnih kulturnih dejavnosti v knjigarni s podrobno navedbo stroškov in prihodkov ter njihovo finančno uravnoteženost, tj. prihodki=odhodki.

**9.2 Uporaba kriterijev in meril ter določitev višine sofinanciranja**

Prijave po ocenjevalnih kriterijih vrednoti pristojna strokovna komisija JAK.

Razpisni kriteriji tega razpisa so ovrednoteni s točkami, pri čemer je pri posamičnem kriteriju navedeno najvišje možno število točk.

Najvišje možno število prejetih točk za prijavljene javne kulturne dejavnosti v knjigarni je 50.

Najnižje število točk za sprejetje prijavljenih javnih kulturne dejavnosti v knjigarni je **40 točk** (spodnji točkovni prag).

Najvišja višina subvencije za posamično vlogo prijavitelja na letni ravni ne more presegati 15.000 EUR.

Za sofinanciranje bodo izbrani prijavitelji in prijavljene javne kulturne dejavnosti v knjigarni, ki bodo v postopku vrednotenja po kriterijih ocenjeni višje. V primeru, da skupni znesek sofinanciranja kulturnih dejavnosti v knjigarnah, ki so presegle minimalni prag, preseže znesek razpisanih sredstev, bodo sredstva dodeljena prijaviteljem, ki so pri ocenjevanju prejeli več točk.

Višina odobrenih sredstev za prijavljene javne kulturne dejavnosti v knjigarni je odvisna od obsega, višine prejetih točk in finančne zahtevnosti prijavljenih javnih kulturnih dejavnosti v knjigarni ter sredstev, ki so namenjena razpisu.

**9.2.1 Dodatna višina sofinanciranja javnega kulturnega programa v posamičnem letu (rezervna lista) in upoštevanje prednostnega vrstnega reda**

V kolikor na posamičnih področjih knjige, ki jih pokriva JAK, v posamičnem proračunskem letu ostanejo neporabljena sredstva ali se sprostijo oz. povečajo proračunska sredstva, ki zadostujejo za dodatno sofinanciranje že sprejetih javnih kulturnih dejavnosti v knjigarni, lahko direktorica JAK v dopolnilni odločbi in z dodatkom k pogodbi za tekoče (posamično) leto na podlagi v prvi odločbi opredeljene višine dodatnih sredstev, ki jo pripravi pristojna strokovna komisija, odobri dodatno sofinanciranje z dodatkom k pogodbi. Pri predlogu oblikovanja zneskov sofinanciranja po rezervni listi se upoštevajo merila za razvrstitev po naslednjem prednostnem vrstnem redu:

1. višina doseženih točk prijavljenih javnih kulturnih dejavnosti v knjigarni prijavitelja/izvajalca;
2. doseženo število točk sklopa 2: vsebinska zaokroženost in kakovost prijavljenih javnih kulturnih dejavnosti v knjigarni;
3. doseženo število točk sklopa 4: finančna ovrednotenost prijavljenih javnih kulturnih dejavnosti v knjigarni;
4. doseženo število točk sklopa 1: reference prijavitelja in ustvarjalcev;
5. doseženo število točk sklopa 3: dostopnost prijavljenih javnih kulturnih dejavnosti v knjigarni.

**10. Razpisni rok in način oddaje vlog**

Prijavitelji morajo vlogo **izpolniti s prijavo v spletno aplikacijo**, ki je objavljena na naslovu [https://jakrs.e-razpisi.si](https://jakrs.e-razpisi.si/), povezava do nje pa tudi na naslovu <http://www.jakrs.si/javni-razpisi-in-pozivi/>, na obeh naslovih so tudi podrobnejša navodila za uporabo aplikacije in izpolnjevanje vloge.

Po končanem izpolnjevanju in oddaji vloge v spletni aplikaciji morajo prijavitelji **vlogo natisniti, žigosati in lastnoročno podpisati.** Natisnjeni vlogi morajo priložiti vsa morebitna listinska ali druga dokazila, ki so zahtevana v besedilu razpisa oz. na obrazcih.

Vloga mora biti izpolnjena na ustreznem razpisnem obrazcu in mora vsebovati vse bistvene sestavine vloge ter obvezne priloge in podatke, določene v razpisni dokumentaciji.

Prijavitelji morajo v celoti izpolnjeno **vlogo zaključiti in oddati v predpisanem roku v spletni aplikaciji in jo natisnjeno poslati s priporočeno pošto ali oddati osebno vsak delavnik med 10. in 12. uro na naslov: Javna agencijo za knjigo RS, Metelkova 2b, 1000 Ljubljana.**

Vloga je vložena pravočasno, če jo JAK prejme **v spletni aplikaciji in natisnjeni obliki**, preden se izteče rok za vložitev vlog. Če se vloga pošlje priporočeno po pošti, se za dan, ko JAK prejme vlogo, šteje dan oddaje poštne pošiljke.

Vlogo je potrebno oddati **v zaprti kuverti in na sprednjo stran kuverte nalepiti obrazec s črtno kodo, ki ga ob tiskanju vloge določi spletna aplikacija.**

**Prijavitelj, ki na razpis prijavlja več vlog (knjigarn), mora izpolniti prijavo za vsako posamično knjigarno posebej in za vsako knjigarno poslati svojo vlogo v svoji, ločeni kuverti ter za vsako posamično knjigarno posebej izpolniti ustrezen obrazec v spletni aplikaciji.**

**Rok** za zbiranje vlog prične teči na dan objave javnega razpisa JR1–KG–2024–2025 v Uradnem listu RS

inobjave besedilana spletni strani JAK<http://www.jakrs.si/javni-razpisi-in-pozivi/> dne **26. 1. 2024** ter **traja do** izteka zadnjega dne roka za oddajo vlog, ki je **26. 2. 2024.**

Vsi zahtevani originalni prijavni obrazci morajo biti izpolnjeni v celoti, datirani, žigosani in podpisani s strani odgovorne osebe prijavitelja oziroma izpolnjeni skladno z zahtevami besedila razpisa JR1–KG–2024–2025.

**11. Izpolnjevanje razpisnih pogojev, način obravnavanja vlog in odločanje o izboru**

Izpolnjevanje razpisnih pogojev ugotavlja komisija za odpiranje vlog, ki jo izmed zaposlenih na JAK imenuje direktorica JAK.

**Odpiranje vlog**, ki ga bo izvedla komisija za odpiranje vlog JAK, se bo pričelo v prostorih Javne agencije za knjigo RS, Metelkova 2b, 1000 Ljubljana, dne 1. 3. 2024.

**S sklepom bodo zavržene vloge, ki:**

* ne bodo prispele pravočasno oz. njihove dopolnitve ne bodo prispele pravočasno (prepozne vloge oz. prepozne dopolnitve);
* jih ne bodo vložile upravičene osebe;
* ne bodo formalno popolne v roku poziva k dopolnitvi.

Če se prijavitelj na ta razpis prijavi z vlogo, ki vsebinsko ne izpolnjuje pogojev tega razpisa, in ga strokovna komisija ne more oceniti s kriteriji, navedenimi v razpisnem besedilu, se vloga zavrže kot **vloga, ki je ni vložila upravičena oseba.**

**Vloge**, ki ne bodo izpolnjene v celoti v spletni aplikaciji in na originalnih, datiranih, žigosanih in podpisanih prijavnih obrazcih oz. ne bodo izpolnjene v skladu z zahtevami dokumentacije javnega razpisa, se bodo štele kot **nepopolne**.

JAK bo prijavitelje, katerih vloge bodo formalno nepopolne, pozvala, da jih **v roku petih (5) dni** po prejetju poziva JAK, **dopolnijo**. Če prijavitelji ne bodo dopolnili formalno nepopolnih vlog v zahtevanem roku, bodo vloge s sklepom o zavrženju izločene iz nadaljnje obravnave **kot vloga, ki ni pravočasna.**

**Za prepozno oz. vlogo, ki ni pravočasna** se bo štela vloga, ki ne bo oddana v tiskani obliki in v spletni aplikaciji do vključno 26. 2. 2024 ter najkasneje na ta dan poslana kot priporočena pošiljka ali oddana osebno na JAK. Vloge, ki ne bodo prispele na JAK pravočasno, bodo izločene iz nadaljnje obravnave s sklepom o zavrženju.

Vloga prijavitelja, ki ne bo izpolnjevala predhodno navedenih splošnih in posebnih pogojev tega razpisa, bo kot **vloga, ki je ni vložila upravičena oseba** izločena iz nadaljnje obravnave s sklepom o zavrženju.

JAK lahko v primeru naknadne ugotovitve o neizpolnjevanju pogojev in po že izdani odločbi o sofinanciranju javnih kulturnih dejavnosti v knjigarni, spremeni odločitev in s prijaviteljem ne sklene pogodbe. Prav tako v primeru naknadne ugotovitve o neizpolnjevanju pogojev ali pogodbenih obveznosti v času izvajanja nadzora razveže že sklenjeno pogodbo, v primeru že izplačanih sredstev pa zahteva povračilo dela ali celotnih sredstev.

Samo v primeru, ko zaradi **tehničnih težav na strani JAK**, ki bi pomenile daljše obdobje nedelovanja spletne aplikacije in prijave ne bi bilo mogoče oddati na predpisan način, lahko vlagatelj svojo vlogo v celoti izpolni na obrazcih, ki bodo v tem primeru objavljeni na spletnih straneh, in jo v fizični obliki preda agenciji na način, opredeljen v razpisni dokumentaciji. Samo v navedenem primeru bodo na tak način oddane vloge pravilne in pravočasne in jih bo JAK upoštevala. O morebitnih tehničnih težavah iz tega odstavka, ki bodo lahko razlog za to, da vloge v spletni aplikaciji ne bi bilo potrebno oddati pravočasno, bo JAK vlagatelje obvestil na svoji spletni strani. Brez obvestila iz prejšnjega stavka je potrebno vlogo pravočasno oddati v tiskani obliki in spletni aplikaciji.

JAK prijavne dokumentacije in prilog ne bo vračala prijaviteljem.

**Oddaja vloge pomeni, da se predlagatelj strinja z razpisnimi pogoji in kriteriji javnega razpisa** **JR1–KG–2024–2025.**

Pravočasne in popolne vloge upravičenih oseb bodo predložene v obravnavo pristojni strokovni komisiji JAK.

O dodelitvi sredstev bo na podlagi poročila pristojne strokovne komisije JAK odločila direktorica JAK z odločbo o sofinanciranju javnih kulturnih dejavnosti v knjigarni.

**12. Plačilo tarife ob prijavi na javni razpis**

Prijavitelji so skladno z določbami Tarife za izvajanje storitev Javne agencije za knjigo RS (Uradni list RS, št. 4/13 in 50/14) ob prijavi dolžni k vlogi priložiti natisnjeno potrdilo o plačilu tarife v višini 200 EUR. Če potrdilo ne bo priloženo, bo prijavitelj pozvan k dopolnitvi. Če po preteku roka za dopolnitev JAK ne bo prejela ustreznega potrdila, bo vloga zavržena kot nepopolna.

**13. Dokumentacija javnega razpisa**

Dokumentacija javnega razpisa JR1–KG–2024–2025 obsega:

* besedilo javnega razpisa,
* prijavni obrazec OBR–KGv spletni aplikaciji z vključeno finančno konstrukcijo, z obveznimi prilogami in izjavami.

Dokumentacija javnega razpisa je na voljo na spletnem naslovu [https://jakrs.e-razpisi.si](https://XX/), besedilo razpisa pa tudi na spletni strani JAK <http://www.jakrs.si/javni-razpisi-in-pozivi/>.

Prijavitelji morajo predložiti v celoti izpolnjeno naslednjo dokumentacijo:

* natisnjen prijavni obrazec spletne aplikacije OBR–KG z vključeno finančno konstrukcijo in obveznimi izjavami,
* natisnjeno dokazilo o plačani tarifi (Priloga 1),
* natisnjeno dokazilo o zaposlitvi ali pogodbenem delu: kopija pogodbe o delu ali zaposlitvi, veljavna na datum prijave na razpis oz. kopija pogodbe strokovnega pogodbenega dela za najmanj šest (6) mesecev, veljavna na datum prijave na razpis (Priloga 2).

**14. Pristojna uslužbenka za informacije in pojasnila**

Informacije lahko dobite na spletni strani JAK www.jakrs.si, po telefonu vsak delavnik med 10. in 12. uro in po elektronski pošti pri pristojni uslužbenki:

- Tjaša Urankar, e-pošta: tjasa.urankar(at)jakrs.si, tel.: 00386 (0) 1 369 58 25.

**Katja Stergar**

Direktorica Javne agencije za knjigo RS